**Център за обществена подкрепа - Никопол**

**ОБЯВЯВА**:

На основание Методика за условията и начина на предоставяне на социалните услуги в Център за обществена подкрепа, Процедура за подбор на персонала в ЦОП - Никопол, утвърдена от Кмет на Община Никопол и Заповед № 047/20.10.2020г. на Управителя на Център за обществена подкрепа – Никопол, конкурс за заемане на 1 (една) работна позиция - длъжност „**Социален работник в Център за обществена подкрепа гр. Никопол**”, гр. Никопол, ул. „Христо Ботев” № 2

**Описание на длъжността:**

* Проучва и анализира индивидуалните социални потребности на децата и техните семейства;
* Осигурява услуги на децата в ЦОП, свързани със задоволяване на тези потребности и повишаващи качеството им на живот;
* Извършва семейни консултации и административна помощ, вкл. за осигуряване достъп до квалификация, трудова заетост и пр.;
* Работи като ключов социален работник, ако бъде определен за такъв;
* Участва в мобилна социална работа;
* Уведомява незабавно прекия си ръководител за сезиране на компетентните органи в случаите на неполагане на грижи на деца – извършване или подбуждане към престъпления, противообществени прояви и насилие от деца или спрямо деца;
* Спазва Етичния кодекс на работещите с деца, приет от работодателя;
* Работи за своето професионално развитие, участва активно в обучения, супервизии и екипни срещи и с участието си допринася за подобряване на работата;
* Води необходимата документация и отчетност;
* Изпълнява и други текущи задачи, възложени от работодателя.

**Познаване на нормативната уредба**: задълбочени познания на нормативната уредба, като: Закон за социално подпомагане, Закон за социалните услуги, Закон за закрила на детето, Закон за закрила срещу домашното насилие, Закон за борба срещу противообществените прояви на малолетните и непълнолетните, подзаконови нормативни актове свързани със закрилата на детето.

**Минимални и специфични изисквания към кандидатите за заемане на длъжността**:

* Кандидатите да са български граждани;
* Да са в работоспособна възраст и да не са придобили право на пенсия за възраст или стаж;
* Образование: висше, образователна степен - бакалавър или магистър, по една от специалностите: „Социални дейности” „Социална педагогика”, „Психология”;
* Професионален опит – опит в управлението на социалната услуга е предимство
* Компютърни умения за работа с Word, Excel, Internet;
* Личностни качества и умения, които включват: управление на социални услуги; комуникативни и социални умения; личностна и емоционална зрялост; умения за работа в екип; инициативност; лидерски качества; самоконтрол, организираност; чувствителност към работата с деца и др.

**Начин на провеждане на конкурса**:

Първи етап – проверка на съответствието на представените документи с предварително обявените изисквания.

Втори етап – провеждане на интервю за изясняване на мотивите за кандидатстване, очаквания към работата, опит, отношение към заеманите в миналото длъжности и към работодателите, силни и слаби страни на личността.

**Форма на назначаване**: Трудово правоотношение.

**Необходими документи за кандидатстване**:

* Заявление за участие в конкурса - по образец /Приложение 1/;
* Декларация от кандидата, че не е поставен под запрещение, не е осъждан за умишлено престъпление от общ характер на лишаване от свобода, не е лишен по съответния ред да от правото да заема длъжността за която кандидатства - по образец /Приложение №2/;
* Формуляр за съгласие от субект на данни по З3ЛД /по образец /;
* Автобиография европейски формат;
* Мотивационно писмо;
* Копие от документ за придобита образователно - квалификационна степен, която се изисква за длъжността;
* Копие на документи, удостоверяващи наличието на професионален опит;
* Медицинско свидетелство;
* Копие от документи, удостоверяващи допълнителни умения и квалификации, при наличие на такива.

**Срок и място на подаване на документи:**

За участие в конкурса кандидатите следва да подават документи лично или чрез пълномощник всеки работен ден в срок от 20.10.2020 г. до 30.10.2020 г., включително от 08:30 часа до 16:30 часа, в Център за обществена подкрепа - Никопол на адрес: гр. Никопол, ул. „Христо Ботев” № 2.

**Провеждане на конкурса**:

Комисия, назначена със заповед на Управителя на Център за обществена подкрепа - Никопол, ще проведе конкурса на 02.11.2020 г., от 10:00 ч., който ще протече в два етапа:

1. Проверка за съответствието на представените документи с обявените изисквания;
2. Провеждане на интервю с допуснатите кандидати, от 14:00 часа в ЦОП - Никопол.